Майстор Уан Хайдзюн
Уан Хайдзюн е роден през януари 1972 година в Дженджоу, на юг от Жълтата река, в провинция Хенан. На деветгодишна възраст за първи път среща Грандмайстор Чън Джънлей и когато е на 11 години, през 1983, баща му урежда той да отиде в селото на фамилия Чън, за да живее и учи при Грандмайстор Чън Джънлей.


Уан Хайдзюн учи при Грандмайстор Чън Джънлей седем години, пет от които живее в дома на Грандмайстора – единственият ученик на Чън Джънлей, който прави това. Той става първият ученик в наши дни, който не принадлежи на фамилия Чън и който е получил традиционно обучение в селото на фамилия Чън в Хенан. На шестнадесет годишна възраст е поканен от Чън Джънлей да пътува с него и да демонстрира своите умения.


През 1988 година, Уан Хайдзюн е приет да учи спорт в Ухански Университет по Физкултура, един от най-добрите университети от този вид в Китай. Той успешно представя университета в много състезания, а също така тренира техния отбор по ушу, с който постига също много успехи. След като се дипломира е назначен за треньор на Колежа за изследване и изучаване на Ушу в Пиндиншан.


От 1988 до 1998 година, Уан Хайдзюн участва и печели много състезания, до 6 на година, на местно, регионално, окръжно и национално ниво.


![](https://bg-wushu.com/bg/wp-content/uploads/2018/10/tai-chi-master-wang-hai-jun-02-300x226.jpg)След като прекратява състезателна дейност през 1998, той основава свое собствено училище в родния си град Дженджоу, като става Президент и Главен инструктор на Институтът за изучаване на Ушу в Дженджоу, провинция Хенан, Китай. Уан Хайдзюн има ученици в Азия, Австралия, Европа и САЩ. Той е старши държавен съдия по Ушу и треньор в организацията създадена от Чън Джънлей. Той е официален наследник на Чън стил Тайдзицюан (12-то поколение).


През 2000 година Уан Хайдзюн се мести във Великобритания за да помогне за увеличаване на разбирането и уменията по Тайдзицюан извън Китай. Понастоящем живее близо до Манчестър, Великобритания.


Списъкът от състезанията, които Уан Хайдзюн печели, е дълъг. През 1992 година той печели три златни медала от Националното състезание по Тайдзицюан, в дисциплини форма, меч и бутащи ръце. През 1994 печели два златни медала на форма и меч в Международното състезание по Тайдзицюан в Уенсиан, както и шампионата по бутащи ръце в категория до 80 килограма в Националното състезание по Ушу. За три поредни години, 1996, 1997 и 1998, Майстор Уан печели златни медали на форма, меч и бутащи ръце, както и златен медал за абсолютен шампион на Китайските Национални Състезания – най-престижното състезание в Китай. Рядкост е някой да стане абсолютен шампион – като спечели златни медали и в трите дисциплини – а още по-рядко е някой да го постигне в три последователни години. След като постига именно това, Майстор Уан Хайдзюн прекратява състезателната си дейност на 26 годишна възраст.


![](https://bg-wushu.com/bg/wp-content/uploads/2018/10/tai-chi-master-wang-hai-jun-03.jpg)От 1990 година ученици на Майстор Уан Хайдзюн участват в най-престижните състезания в Хенан и на Националните Китайски Състезания. Неговите преподавателски умения се потвърждават от факта, че негови ученици печелят повече от 30 златни медала на тези състезания.


Майстор Уан Хайдзюн е носител на 7-ми Дуан от Дуан Уей системата на Китайската Национална Ушу асоциация.


Уан Хайдзюн неуморно демонстрира принципите на Тайдзицюан и провежда практическо преподаванепо целия свят. Методът му на обучение е много практически и лесен за възприемане, предоставяйки на ученика възможност да придобие значителни умения чрез усилена практика. Неговият пример е много вдъхновяващ, доказвайки какво може да се постигне с висококачествено преподаване и упорита практика. Дълбокото му ![](https://bg-wushu.com/bg/wp-content/uploads/2018/10/tai-chi-master-wang-hai-jun-04.jpg)уважение към неговия учител, уважението му към другите учители и практикуващи, както и любовта му към Тайдзицюан е пример за поддръжание, както и доказателство, че моралът и етиката в Китайските бойни изкуства е жив. Неподправената му скромност, искреност и чувство за хумор, както и високото ниво на Тайдзи умения го правят изключително желан и обичан като учител. Майстор Уан Хайдзюн е жив и рядък пример за практикуващ достигнал високо ниво на умение в Тайдзицюан с вродена дарба да може да учи и предава тези умения на всички свои ученици.


За повече информация посетете : <http://www.wanghaijun.com/>

